钦定古今图书集成/明伦汇编/氏族典/第180卷 > 《廖用贤尚友录》 > 全师朗
## 钦定古今图书集成/明伦汇编/氏族典/第180卷 > 《廖用贤尚友录》 > 全师朗

按《十国春秋》，前蜀王宗朗，本姓全，名师朗，金州人也。
唐昭信节度使冯行袭据金州，师朗居戏下为亲校。
及王宗贺攻行袭，行袭奔均州，师朗遂以其城降。“高
祖嘉其功，赐姓王氏，名宗朗，与诸子辈连文，补金州
观察使，割渠、巴、开三州以隶之。居三月，金州复为行
袭所取，宗朗不能守，奔成都。已而蜀兵又克金州，仍”
以宗朗为刺史。俄改金州为“雄武军”，宗朗领本军节
度使兼中书令。后主时以罪削夺官职，复其姓名，命
桑弘志将兵往讨，已而执归成都，释其罪。久之，病卒。